钦定古今图书集成/历象汇编/岁功典/第025卷 > 《四川志书》 > 人日 杜甫
## 钦定古今图书集成/历象汇编/岁功典/第025卷 > 《四川志书》 > 人日 杜甫

《元日到人日》，未有不阴时。冰雪莺难至，春寒花较迟。
云随白水落，风振紫山悲。蓬鬓稀疏久，无劳比素丝。

又

此日此时人共得，一谈一笑俗相看。樽前柏叶休随
酒，胜里金花巧耐寒。佩剑冲星聊暂拔，匣琴流水自
须弹。《早春》重引江湖兴，直道无忧行路难